СЪДЕБНИЯТ СЪСТАВ след анализ на ангажираните доказателства, явяващи се относими към депозираната молба за  групиране наказанията на  Б. З. З., с ЕГН  намира следното:
До  момента спрямо З.  са постановени няколко присъди, с влезли в сила присъди, както следва:
    НОХД № 87/1996 г. и НОХД № 262/1993 г. двете по описа на Варненски Окръжен съд, НОХД № 13883/2005 г. на СРС, НОХД 636/2007 г. на СГС, НОХД № 1645/2011г. на Дупнишки Районен съд, НОХД  № 937/2007 г. на РС Благоевград, НОХД № 5281/2000 г. на СРС, НОХД № 488/2000 г. на Пернишки Окръжен съд, НОХД № 333/1998 г. на Пернишки Районен съд, НОХД № 257/1994 г. на Пернишки Районен съд.
     Неколкократно с влезли в сила съдебни актове е извършено групиране на наказанията на З. по тези наказателни производства, като последното по време  е   ЧНД № 1038/2009 г. на СГС. В рамките на това наказателно частен характер дело са групирани наказанията постановени по влезли в сила присъди  спрямо З.  до  04.06.2009 г. Съгласно определението по това дело, групирането на наказанията към този момент за осъденият е както следва: 
     В обща група са включени наказанията на З. по НОХД № 13883/2005г. на СРС и НОХД № 636/2007 г. на СГС като е определено общо наказание “лишаване от свобода” за срок от 3 г., което да се изтърпи при строг затворнически режим. На основание чл. 24 от НК това наказание е увеличено с още 4 месеца “лишаване от свобода”. Зачетен е период, през който осъденият изтърпява наказание “лишаване от свобода” по НОХД №  13883/2005 г. за времето от 21.12.2006 г. до 11.01.2009 г. като е изтърпял наказание “лишаване от свобода” по НХОД №  636/2007 г. от 11.01.2009 г. до влизане в сила на определението за групиране. Зачетено е в тази група и задържане на З. за времето от 09.10.2006 г. до 01.07.2008 г. по НОХД № 636/2007 г. 
     Във втора група СГС е включил наказанията на З. по НОХД № 488/2000 г. на Пернишки Окръжен съд, както и НОХД № 333/1998 г. на Пернишки Районен съд. Определено е общо наказание „Лишаване от свобода“ за срок от 2 две години и 6 месеца  при  с  общ  режим на изтърпяване. Зачетено е  задържане на З. тази група по НХОД № 488/2000 г., както е търпял наказание “лишаване от свобода” по НХОД № 333/1998 г за времето от 29.05.2003 г. до 30.10.2003 г., респ. от 21.12.2006 г. до 11.01.2009 г. 
    В трета група са включени наказанията на З. по НХОД № 257/ 1994 г. , НОХД № 87/1996 г., НОХД № 5281/2000 г. като е определено общо наказание “лишаване от свобода” за срок 1 г., с фиксирано  изтърпяване на наказанието при общ режим и е зачетено задържане на лицето, както следва:  по НОХД 257/1994 г. за времето от 07.06.1991 г. до 12.06.1991 г., по НОхД № 87/1996 г. от 20.08.1995 г. до 22.06.1996 г. Зачетено е и също така изтърпяване на наказание “лишаване от свобода” по делата, чиито наказания са включени в тази група за времето от 24.01.2001 г. до 07.05.2001 г.; 19.01.1996 г. до 06.09.1996 г. и от 24.01.2001 г. до 07.05.2001 г. 
       Към днешна дата се получи информация, че спрямо З. има постановена и присъда по НОХД № 262/1993 г. на Варненски Окръжен съд, с която присъда  лицето е осъдено с наказание “лишаване от свобода” за срок от 1 година, чието изтърпяване е отложено с изпитателен  срок от 3 години.
      Отделно от това по отношение на З. след групиране на наказанията му с определението на  СГС ,  е наложено ново наказание и по НОХД № 1645/2011 г. на РС Дупница за деяние осъществено на 02.12.2011 г., като съдебният акт по това дело е влязъл в сила на 05.01.2012 г. Наред с това е постановена и присъда по НХОД № 937/2007 г. на РС Благоевград за деяние реализирано на 19.09.1999 г., който краен акт по делото е влязъл в законна сила на 11.02.2014 г. 
     Според представената  по делото справка за изтърпяване на наказанията на З. и неговите осъждания по посочените му приключени наказателни  дела, неизтърпени са наказанията по НХОД № 1645/2011 г.  по описа на РС Дупница и НОХД № 937/ 2007 г. по описа на РС Благоевград. Неизтърпяно е и наказанието по НХОД № 262/1993 г., което обаче е с изпитателен срок.
      При тези предпоставки и като отчете изтърпените периоди на наказания “лишаване от свобода” и отчетените периоди на задържане на лицето в рамките на извършените групирания  на наказанията  до момента и като прецени най-благоприятния вариант за групиране наказанията на конкретния  случай и  деец, Районният съд констатира, че са налице няколко варианта за групиране наказанията на З., като най-благоприятен за дееца се явява варианта посочен от представителя на Прокуратурата, тъй като при този вариант се зачита най-голям период на изтърпяване на наказания “лишаване от свобода” за осъдения Зв и в значителна степен периода на наложеното му наказание по НОХД № 937/2007 г. на РС Благоевград, което е “Лишаване от свобода” за срок от 3 г., поради което и съдът намира, че следва да бъде извършено групиране на наказанията на З., като отново се очертаят групите формирани и подробно описани в Определението на СГС по ЧНД № 1038/2009 г., като в третата група по това определение се включи и наказанието на З. по НОХД № 262/1993 г. по описа на Варненски  Окръжен съд. В първата група се включи наказанието на З. по НХОД № 1645/2011 г. заедно с наказанието на лицето по НХОД № 13883/2005 г. и НОХД № 636/2007г. следва да се включи и наказанието на З. по НХОД № 937/2007 г., като се определи едно общо наказание “лишаване от свобода” за срок от 3 години, като предвид на множеството наказания на З. съдът също приема, че са налага увеличение на общото наказание и приложението на чл. 24 от НК за обезпечаване превенцията на дееца, а именно с още 8 месеца.
    В останалите групи  следва да се запази определеното общо наказание на лицето и отново да се зачете изтърпяното наказание “лишаване от свобода” за всяка от групите, както и данните за задържането на З..  
    Във всяка от така формираните групи от наказания, съдът констатира, че се касае за извършени престъпления при условията на реална съвкупност, преди да е влязла в законна сила присъда за всяко от деянията, като наложените наказания са от един и същи вид и това обуславя законовата възможност по чл.25 вр. с чл.23 от НК за извършеното групиране на наказанията. 
    Извън тези групи като самостоятелно наказание за изтърпяване следва  да се позиционира наложената наказателна санкция на З. по  НОХД № 1645/2011 г. по описа на РС Дупница, с наложено наказание “Пробация”, при следните пробационни мерки: 1.„Задължителна регистрация по настоящ адрес за срок от 1 година“ с периодичност  на подписване  два пъти седмично, 2.“Задължителни периодични срещи с пробационен служител“ за срок от 1 година, ведно с кумулативното наказание „Лишаване от право да управлява МПС“ за срок от 6/шест/ месеца. Това наказание не може да се групира с другите наказания на лицето, защото  престъплението за което осъденият е наказан по визираното дело не се намира в условията  на реална съвкупност с други негови престъпления и престъплението по това дело е извършено,с лед като вече спрямо З. са постановени и влезли в сила другите му цитирани в настоящият акт присъди. . 
         МОТИВИРАН от изложеното, СЪДЪТ 

ОПРЕДЕЛИ:

      НАЛАГА  на  Б. З. З ЕГН [ЕГН] най-тежкото от наказанията за осъденото лице по приключени спрямо наказателни производства, както следва:  НОХД 13883/2005 г. на СРС, НХОД 636/2007 г. на СГС, НХОД № 937/2007 г. на РС Благоевград, а именно “Лишаване от свобода” за срок от 3 г., което да се изтърпява при строг режим на изтърпяване.
     На основание чл. 24 от НК УВЕЛИЧАВА  общото наказание с още 8 месеца “лишаване от свобода”. 
    На основание чл.25, ал.2 от НК, ПРИСПАДА от това общо  наказание, времето през което осъденият е търпял наказание 4Лишаване от свобода“ по нохд№1388382005г. и по нохд№636/2007г., считано от 11.01.2009г.-до 12.06.2009г.
   На основание чл.59, ал.1 от НК ПОСТАНОВЯВА да се приспадне от общото  наказание и времето, през  което З.  е бил задържан по нохд№636/2007г. за времето от 09.10.2006г.-01.07.2008г.
      НАЛАГА  на  Б. З. З. най-тежкото наказание  по приключилите спрямо него наказателни производства, както следва:  по  НХОД № 488/2000 г. на ОС Перник, НОХД   № 333/1998 г. по опис на РС Перник, а именно „Лишаване от свобода“ за срок от  6 месеца, което да се изтърпява при  общ затворнически режим в затворническо общежитие от открит тип. 
   На основание чл. 59, ал.1 от  НК ПОСТАНОВЯВА да се приспадне от това общо  наказание времето, през което осъденият е бил задържан по нохд№488/2000г. и е търпял наказание „Лишаване от свобода по нохд№333/98г., за времето от :29.05.2003г.-30.10.2003г. и съответно за времето от 21.12.2006г.-11.01.2009г. 
      НАЛАГА  на  Б. З. З.  най-тежкото от наказанията, определени му с влезли в сила присъди по приключили спрямо него наказателни производства, както следва: по  НОХД № 257/1994 г. на РС Перник, НХОД № 5281/2000 г. по описа на СРС, НОХД № 87/1996 г. по описа на Военен съд -В., както и НОХД 262/1993 г. по описа на Варненски Окръжен съд, а именно” Лишаване от свобода” за срок от 1, което да се изтърпява при общ режим на изтърпяване на наказанието.
    На основание чл. 59, ал.1 от НК ПОСТАНЯВАВА да се приспадне времето, през което З. е бил задържан  по нохд№257/94г. за времето от  07.06.1991г.-12.06.1991г., по нохд№87/1996г. за времето от 28.09.1995г.-22.06.1996г., както и  времето на предварителното му задържане  по нхд№5281/2000г. .
    На основание чл.25, ал.2 от НК да се ПРИСПАДНЕ от общото наказание и времето, през което З. е търпял наказание 4Лишаване от свобода“  по нохд№257/94г. ,  считано от  24.01.2001г. до 07.05.2001г., по нохд№87/1996г. , считано от 19.01.1996г. до 06.09.1996г. и по нохд№5281/2000г., считано от 24.01.2001г.-07.05.2001г.
     ПОСТАНОВЯВА самостоятелно изтърпяване на наказанието  на З. по НОХД № 1645/2011 г. по описа на РС Дупница, с наложено наказание “Пробация”, при следните пробационни мерки: 1.„Задължителна регистрация по настоящ адрес за срок от 1 година“ с периодичност  на подписване  два пъти седмично, 2.“Задължителни периодични срещи с пробационен служител“ за срок от 1 година, ведно с кумулативното наказание „Лишаване от право да управлява МПС“ за срок от 6/шест/ месеца. 
    ОПРЕДЕЛЕНИЕТО може да бъде обжалвано и протестирано в 15- дневен срок, считано от днес пред Окръжен съд Благоевград.

ПРЕДСЕДАТЕЛ НА СЪДЕБНИЯ СЪСТАВ:

СЪДЕБНИ ЗАСЕДАТЕЛИ:
                                        1.
                                        2.